Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET เช้านี้ …
24 ส.ค. 2561

MARKET MONITOR
สรุปภาพตลาดในช่วงเช้า: ดัชนี SET เช้านี้ย่อตัวลงเล็กน้อย ปรับลดลงเพียง 2.53 จุด ปิดภาคเช้าที่ระดับดัชนี 1,702.27 จุด ด้วยมูลค่าซื้อขายราว 1.6 หมื่นล้านบาท ทั้งนี้มีกลุ่มพลังงาน (ENERG) ที่กดดันตลาด ย่อตัวเช้านี้
มุมมองตลาดช่วงบ่าย: กราฟรายวัน ดัชนีอยู่ระหว่างการรอเลือกทาง ลุ้นผ่านแนวต้านตามลำดับ ตั้งแต่ EMA200 วัน ที่ดัชนี 1,706 จุด และยังมีแนวต้านเส้นกดของแนวโน้มหลักรอทดสอบอีกระดับ ฉะนั้นภาพการรีบาวด์จะมีต่อไปได้ ต้องลุ้นให้ดัชนีเบรกแนวต้านทั้งสองแนวก่อน ส่วนภาพโมเมนตัมจาก RSI ยังแกว่งแคบในกรอบ Neutral Zone ต่อ ชี้โมเมนตัมที่เป็นกลาง ดังนั้นมองดัชนีบ่ายนี้แกว่งซิกแซกในกรอบ 1,690-1,706 จุด
กลยุทธ์ในช่วงบ่าย: นักเก็งกำไร กรณีมีหุ้นถือต่อ ไม่มีหุ้นเข้าเก็งกำไรเมื่ออ่อนตัวแนวรับ 1,690 จุด เพื่อคาดหวังการรีบาวด์ช่วงสั้น 1,706/1,713 จุด พร้อมกับตั้ง Stop Loss หากปิดหลุดกรอบล่างของ Uptrend Channel
Point of View
สะสมกำลังรอเบรกกรอบสามเหลี่ยม!
สำหรับ AMATA เริ่มเห็นการชะลอตัวของการปรับตัวลง โดยราคาเริ่มสร้างฐานแนวรับแกร่ง ประกอบกับโมเมนตัมให้น้ำหนักทางบวก โดย RSI ขยับยกจุดต่ำสูงขึ้น และแกว่งชี้ขึ้น Neutral Zone ฉะนั้น คาดหวัง AMATA จะสามารถเบรกกรอบสามเหลี่ยมเพื่อทดสอบแนวต้านตามลำดับ